Document ID: 32007R0874

KOMISSION ASETUS (EY) N:o 874/2007,
annettu 24 päivänä heinäkuuta 2007,
kuivatulle rehulle myönnettävän tuen lopullisen määrän vahvistamisesta markkinointivuodeksi 2006/2007
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kuivatun rehun yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1786/2003 (1) ja erityisesti sen 20 artiklan,
sekä katsoo seuraavaa:
(1)
Asetuksen (EY) N:o 1786/2003 4 artiklan 2 kohdassa vahvistetaan kuivattuja rehuja jalostaville yrityksille maksettavan tuen määrä mainitun asetuksen 5 artiklan 1 kohdassa olevan taatun enimmäismäärän rajoissa.
(2)
Kuivatun rehun yhteisestä markkinajärjestelystä annetun neuvoston asetuksen (EY) N:o 1786/2003 soveltamista koskevista yksityiskohtaisista säännöistä 7 päivänä maaliskuuta 2005 annetun komission asetuksen (EY) N:o 382/2005 (2) 33 artiklan 1 kohdan ensimmäisen alakohdan mukaisesti jäsenvaltiot ovat ilmoittaneet komissiolle ne kuivatun rehun määrät, joiden osalta on jätetty tukihakemuksia markkinointivuodelle 2006/2007. Näistä ilmoituksista käy ilmi, että kuivatun rehun taattu enimmäismäärä ei ole ylittynyt.
(3)
Asetuksen (EY) N:o 1786/2003 4 artiklan 2 kohdan mukaisesti kuivatulle rehulle myönnettävän tuen määrä on siten 33 euroa tonnilta.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kuivatulle rehulle myönnettävän tuen lopulliseksi määräksi markkinointivuonna 2006/2007 vahvistetaan 33 euroa tonnilta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2007.

Labels: 1
17
19
3
6